CELEX: 32018D1921
Language: lt
Date: 2018-12-04 00:00:00
Title: 2018 m. gruodžio 4 d. Tarybos įgyvendinimo sprendimas (ES) 2018/1921, kuriuo iš dalies keičiamas Tarybos įgyvendinimo sprendimas 2013/191/ES, kuriuo Latvijai leidžiama nustatyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 bei 168a straipsnių

7.12.2018   
               
               
                  LT
               
               
                  Europos Sąjungos oficialusis leidinys
               
               
                  L 311/36
               
            
         TARYBOS ĮGYVENDINIMO SPRENDIMAS (ES) 2018/1921
         2018 m. gruodžio 4 d.
         kuriuo iš dalies keičiamas Tarybos įgyvendinimo sprendimas 2013/191/ES, kuriuo Latvijai leidžiama nustatyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 bei 168a straipsnių
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (1), ypač į jos 395 straipsnio 1 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos įgyvendinimo sprendimu 2013/191/ES (2) Latvijai leista nustatyti specialią priemonę, kuria nukrypstama nuo Direktyvos 2006/112/EB 26 straipsnio 1 dalies a punkto ir 168 bei 168a straipsnių, (toliau – Speciali priemonė). Vėliau leidimas taikyti Specialią priemonę buvo iš dalies pakeistas ir jo galiojimas pratęstas iki 2018 m. gruodžio 31 d. Tarybos įgyvendinimo sprendimu (ES) 2015/2429 (3);
                  
               
                     (2)
                  
                  
                     Specialia priemone iki 50 % apribojama teisė atskaityti lengvųjų automobilių, kurių didžiausias leistinas svoris neviršija 3 500 kilogramų ir kuriuose, be vairuotojo vietos, yra ne daugiau kaip aštuonios vietos, pirkimo, išperkamosios nuomos, įsigijimo Bendrijoje ir importo pridėtinės vertės mokestį (PVM) ir išlaidas, susijusias su tokių automobilių priežiūra, remontu ir degalais;
                  
               
                     (3)
                  
                  
                     Komisijos 2018 m. birželio 20 d. užregistruotu raštu Latvija paprašė leisti toliau taikyti Specialią priemonę, kad būtų apribota teisė atskaityti PVM, taikomą išlaidoms susijusioms su tam tikrais lengvaisiais automobiliais, kurie naudojami ne vien verslo reikmėms;
                  
               
                     (4)
                  
                  
                     Komisija 2018 m. rugsėjo 7 d. raštu Latvijos prašymą nusiuntė valstybėms narėms. 2018 m. rugsėjo 10 d. raštu Komisija pranešė Latvijai turinti visą informaciją, kuri yra būtina prašymui įvertinti;
                  
               
                     (5)
                  
                  
                     pagal Įgyvendinimo sprendimo (ES) 2015/2429 6 straipsnio 2 dalį, Latvija pateikė ataskaitą, kurioje peržiūrėta numatyta teisės atskaityti PVM apribojimo procentinė dalis. Remdamasi šiuo metu prieinama informacija Latvija teigia, kad taikyti 50 % apribojimą vis dar būtų pagrįsta ir ši riba tebėra tinkama;
                  
               
                     (6)
                  
                  
                     Speciali priemonė turėtų būti taikoma ribotą laikotarpį, kad būtų galima peržiūrėti jos būtinumą ir veiksmingumą bei procentinės dalies tinkamumą. Atsižvelgiant į teigiamą Specialios priemonės poveikį mokesčių mokėtojų ir mokesčių administratoriaus administracinei naštai, Latvijai turėtų būti leista toliau taikyti Specialią priemonę ribotą laikotarpį – iki 2021 m. gruodžio 31 d.;
                  
               
                     (7)
                  
                  
                     jei Latvija manys, kad Specialios priemonės taikymo laikotarpį būtina pratęsti po 2021 m., ji ne vėliau kaip 2021 m. kovo 31 d. Komisijai turėtų pateikti ataskaitą, į kurią įtraukta taikomos procentinės dalies peržiūra, kartu su prašymu dėl pratęsimo;
                  
               
                     (8)
                  
                  
                     Speciali priemonė turės tik nedidelį poveikį bendrai mokesčių pajamų, surenkamų galutinio vartojimo etapu, sumai ir neturės neigiamo poveikio Sąjungos nuosaviems ištekliams, gaunamiems iš PVM;
                  
               
                     (9)
                  
                  
                     todėl Įgyvendinimo sprendimas 2013/191/ES turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo 2013/191/ES 6 straipsnis pakeičiamas taip:
            
               
                  „6 straipsnis
                  
                     1.   Šis sprendimas taikomas nuo 2016 m. sausio 1 d. ir nustoja galioti 2021 m. gruodžio 31 d.
                  
                  
                     2.   Bet koks prašymas pratęsti šiame sprendime numatyto leidimo galiojimą Komisijai pateikiamas ne vėliau kaip 2021 m. kovo 31 d. Kartu su tokiu prašymu pateikiama ataskaita, į kurią įtraukta 1 straipsnyje nustatytos procentinės dalies peržiūra.“
                  
               
            
         
         
            2 straipsnis
            Šis sprendimas įsigalioja pranešimo apie jį dieną.
            Jis taikomas nuo 2019 m. sausio 1 d.
         
         
            3 straipsnis
            Šis sprendimas skirtas Latvijos Respublikai.
         
         
            Priimta Briuselyje 2018 m. gruodžio 4 d.
            
               
                  Tarybos vardu
               
               
                  Pirmininkas
               
               H. LÖGER
            
         
         
            (1)  OL L 347, 2006 12 11, p. 1.
         
            (2)  2013 m. balandžio 22 d. Tarybos įgyvendinimo sprendimas 2013/191/ES, kuriuo Latvijai leidžiama nustatyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 bei 168a straipsnių (OL L 113, 2013 4 25, p. 11).
         
            (3)  2015 m. gruodžio 10 d. Tarybos įgyvendinimo sprendimas (ES) 2015/2429, kuriuo Latvijai leidžiama nustatyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 bei 168a straipsnių (OL L 334, 2015 12 22, p. 15).